CELEX: 62005TA0452
Language: fi
Date: 2010-04-28 00:00:00
Title: Asia T-452/05: Unionin yleisen tuomioistuimen tuomio 28.4.2010 — BST v. komissio (Kilpailu — Kartellit tai muut yhteistoimintajärjestelyt — Euroopan teollisuuslankamarkkinat — Päätös, jolla EY 81 artiklan ja ETA -sopimuksen 53 artiklan rikkominen todetaan — Sakot — Rikkomisen vakavuus — Lieventävät olosuhteet — Yhteistyö — Sopimussuhteen ulkopuolinen vastuu — Luottamuksellisten tietojen paljastaminen — Vahinko — Syy-yhteys)

5.6.2010   
            
            
               FI
            
            
               Euroopan unionin virallinen lehti
            
            
               C 148/25
            
         Unionin yleisen tuomioistuimen tuomio 28.4.2010 — BST v. komissio
   (Asia T-452/05) (1)
   
   (Kilpailu - Kartellit tai muut yhteistoimintajärjestelyt - Euroopan teollisuuslankamarkkinat - Päätös, jolla EY 81 artiklan ja ETA -sopimuksen 53 artiklan rikkominen todetaan - Sakot - Rikkomisen vakavuus - Lieventävät olosuhteet - Yhteistyö - Sopimussuhteen ulkopuolinen vastuu - Luottamuksellisten tietojen paljastaminen - Vahinko - Syy-yhteys)
   2010/C 148/43
   Oikeudenkäyntikieli: hollanti
   
      Asianosaiset
   
   
      Kantaja: Belgian Sewing Thread (BST) NV (Deerlijk, Belgia) (edustajat: asianajajat H. Gilliams ja J. Bocken)
   
      Vastaaja: Euroopan komissio (asiamiehet: A. Bouquet ja K. Mojzesowicz)
   
      Oikeudenkäynnin kohde
   
   Kanne, jossa vaaditaan yhtäältä kumoamaan (EY) 81 artiklan ja ETA-sopimuksen 53 artiklan mukaisesta menettelystä (Asia COMP/38.337 — PO/Lanka) 14.9.2005 tehty komission päätös K(2005) 3452, sellaisena kuin se on muutettuna 13.10.2005 tehdyllä komission päätöksellä K(2005) 3765, ja toissijaisesti alentamaan mainitulla päätöksellä kantajalle määrättyä sakkoa, ja toisaalta velvoittamaan komissio korvaamaan kantajalle aiheutettu vahinko Euroopan yhteisön sopimussuhteen ulkopuolisen vastuun perusteella
   
      Tuomiolauselma
   
   
               1)
            
            
               Belgian Sewing Thread (BST) NV:lle [EY] 81 artiklan ja ETA-sopimuksen 53 artiklan mukaisesta menettelystä (Asia COMP/38.337 — PO/Lanka) 14.9.2005 tehdyn komission päätöksen K(2005) 3452 2 artiklassa määrätyn sakon määräksi vahvistetaan 856 800 euroa.
            
         
               2)
            
            
               Muilta osin kumoamisvaatimus hylätään.
            
         
               3)
            
            
               Vahingonkorvausvaatimus hylätään.
            
         
               4)
            
            
               BST:n on vastattava 90 prosentista omia oikeudenkäyntikulujaan ja sen on korvattava 90 prosenttia komission kuluista, ja Euroopan komission on vastattava 10 prosentista omia oikeudenkäyntikulujaan ja korvattava 10 prosenttia BST:n kuluista.
            
         
      (1)  EUVL C 60, 11.3.2006.